ભાજપના રાષ્ટ્રપતિપદના ઉમેદવાર રામનાથ કોવિંદે શનિવારે સાંજે ગાંધીનગરમાં ભાજપના ધારાસભ્યો અને સાંસદો સાથેની બેઠકમાં જણાવ્યું હતું કે, રાષ્ટ્રપતિ પદ એ ભારતનું સર્વાચ્ચ પદ છે, આ પદ કોઈ એક પક્ષનું હોતું નથી, તેથી ભાજપ પાર્ટીએ મારા ઉપર જે ભરોસો મૂક્યો છે તેને સંતોષવાની સંપૂર્ણ કોશિશ સાથે હું પક્ષાપક્ષીથી પર રહી અગાઉ રાષ્ટ્રપતિ મહાનુભાવોએ કંડારેલી કેડી ઉપર ચાલવાનો પ્રયત્ન કરીશ, તદુપરાંત દેશની ત્રણે સુરક્ષા પાંખોના વડા તરીકે દેશનું રક્ષણ કરવાની મારી જવાબદારી અદા કરીશ અને બંધારણના રક્ષક તરીકે હું કામગીરી કરીશ.